Endonòm

Ün Endonòm l’è ‘l nòm che ü pòpol l’ se dà despersocónt, l’è ‘n nòm che l’ dóvra in de la sò lèngua per ciamàs e per indentificàs. 

La paròla endonòm la é dal gréch ἔνδον, éndon, che ‘l völ dì "dét" e dal gréch ὄνομα, ónoma, che l’ völ dì "nòm", cioè “ol nòm che i se dà dal de dét”. Ol contrare de endonòm l’è ‘l esonòm.

Per esèmpe Milàn l’è l’endonòm de la capitàl de la Lumbardéa e Mailand l’è menimà ol nòm tudèsch per la stèsa sità. 

A la stèsa manéra Bod l’è ‘l endonòm de chèl paìs che l’è piö cognusìt in Lumbardéa, e mia adóma lé, col esonòm de Tibet, cioè i abitàncc del Tibet quando i pàrla ‘n tibetà del sò paìs i l’ la ciàma Bod.

Deutschland l’è ün óter endonòm, de fati l’è ‘n chèsta manéra che i Todèsch i ciàma la sò pàtria, menimà in lumbàrd l’è Germania e ‘n francés l’è Allemagne.